钦定古今图书集成/方舆汇编/职方典/第1197卷 > 《黄陵梦跋》苏轼
## 钦定古今图书集成/方舆汇编/职方典/第1197卷 > 《黄陵梦跋》苏轼

昔轼尝闻之欧阳公曰：“予昔以西京留守推官为馆
阁较勘时，同年丁宝元珍适来京师，梦与予同溯江
入一庙中，拜谒堂下，予班元珍下，既出门，见一马只
耳，觉而语予，固莫识也。已而元珍山峡州判官，余亦
贬彝陵令。一日，与元珍同溯峡谒黄牛庙，入门惘然，
皆梦中所见。予为县令，固班元珍下，出门外，鑴石为”
马，缺一耳，相视大惊，乃留诗庙中，盖私识其事也。